Celso Borges

Celso Borges Mora (født 1988) er en costaricansk fotballspiller som spiller for Liga Deportiva Alajuelense.

Han er midtbanespiller, og ble regnet som et av verdens 50. beste unge talenter i verden i 2006, ifølge World Soccer.Fredrikstad FK – Landslagsspiller til FFK Han har blitt sammenlignet med Michael Ballack.

 Personlig 
Faren hans, Alexandre Guimaraes, er en tidligere costaricansk fotballspiller og -trener i Deportivo Saprissa. Celso ble født den 27. mai 1988 i hovedstaden San José i Costa Rica, hvor han gikk på Sistema Educativo Santa Clara videregående skole, der han også deltok på skolens lag. Studiene hans ble ofte avbrutt av fotballtrening og spill utenfor landet.

 Klubbkarriere 
I en alder av 16 gjorde Borges sin profesjonelle debut for Deportivo Saprissa, 15. januar 2006. Han vant to seriemesterskap med Saprissa. Borges ble koblet til europeiske klubber som Blackburn Rovers, Anderlecht, Palermo, Manchester City, Werder Bremen og Spartak Moskva, men den 18. januar 2009 bekreftet datidens sportslige direktør i Fredrikstad FK, Tor-Kristian Karlsen, at Celso hadde signert for dem. Celso Borges skulle komme 1. juli, men Fredrikstad FK betalte én million norske kroner (125 000 €) til Deportivo Saprissa, sånn at Borges kunne starte for Fredrikstad FK mot tidligere ligamester Stabæk 14. april.

Etter andresesongen i Fredrikstad FK endte han opp som klubbens toppscorer og ble kåret til den beste FFK-spilleren av Fredrikstad blad.

Han ble valgt til kaptein for Fredrikstad FK i Tippeligaen 2011. Den 1. januar 2012 ble det bekreftet at Borges meldte overgang til den svenske klubben AIK og skrev under på en fireårskontrakt med varighet ut 2015.NRK.no – Celso Borges klar for AIK (Av Espen Torgersen. Publisert og besøkt 1. januar 2012) Den 14. januar 2015 ble det bekreftet av AIK at Borges hadde signert for spanske Deportivo de La Coruña.

 Landslagskarriere 
Borges har spilt 113 landskamper og scoret 21 mål for Costa Ricas landslag. Han spilte i 2005 U17-VM, som ble avholdt i Peru, der han scoret ett mål og ble regnet blant de beste spillerne i turneringen. Etter turneringen ble han plukket som en av ti spillere å se opp for i fremtiden. Borges deltok også i 2007 FIFA U20-VM arrangert i Canada. Borges spilte alle Costa Ricas fem kamper i VM 2014.

Han ble tatt ut i s tropp til VM i fotball 2018 i Russland.Costa Rica presentó su lista definitiva para el Mundial

Han ble tatt ut i s tropp til VM i fotball 2022 i Qatar.Her er alle troppene til fotball-VM i Qatar

 Referanser 

 Eksterne lenker 

 Celso Borges spillerprofil på ffksupporter.net

Kategori:Costaricanske fotballspillere
Kategori:Spillere i Fotball-VM 2014
Kategori:Spillere i Fotball-VM 2018
Kategori:Spillere i Fotball-VM 2022
Kategori:Fotballspillere for Deportivo Saprissa
Kategori:Fotballspillere for Fredrikstad FK
Kategori:Fotballspillere for AIK
Kategori:Fotballspillere for Deportivo de La Coruña
Kategori:Fotballspillere for Göztepe SK
Kategori:Fotballspillere for LD Alajuelense
Kategori:Fødsler i 1988